
2.1  
 Ο υποψήφιος  εργολήπτης υποβάλλει στον εργοδότη ένα φάκελο μέσα στον οποίο περιέχονται απαραιτήτως :
· Το ύψος του τιμήματος που θέλει να λάβει ως εργολαβικό αντάλλαγμα.
· Τα δικαιολογητικά έγγραφα που πιστοποιούν ότι είναι κατάλληλος για να αναλάβει το έργο (π.χ. πιστοποιητικά εμπειρίας).
· Άλλα έγγραφα που απαιτούνται από το νόμο όπως : φορολογική ενημερότητα,  ασφαλιστική ενημερότητα από το ΙΚΑ, βεβαίωση από το ασφαλιστικό ταμείο του υποψηφίου αναδόχου ότι έχει καταβάλει τις οφειλές του.
· Τα απαραίτητα από το νόμο χαρτόσημα.

2.2 
Ο σκοπός της δημοπρασίας ενός τεχνικού έργου δεν είναι απλά η εξεύρεση του εργολάβου που προσφέρει την μικρότερη τιμή για το έργο.  Τα συμφέροντα του κοινωνικού συνόλου εξυπηρετούνται καλύτερα από την επιλογή ενός εργολάβου,  ο οποίος δεν θα προσφέρει, ίσως,  τη χαμηλότερη τιμή για το έργο αλλά θα μπορέσει να ολοκληρώσει σωστά (ποιοτικά) μέσα στα διαθέσιμα χρονικά και οικονομικά πλαίσια.
